Komisijos reglamentas (EEB) Nr. 2539/84
1984 m. rugsėjo 5 d.
nustatantis išsamias intervencinių agentūrų turimos šaldytos jautienos tam tikrų pardavimų taisykles
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1968 m. birželio 27 d. Tarybos reglamentą (EEB) Nr. 805/68 dėl bendro galvijienos rinkos organizavimo [1] su paskutiniais pakeitimais, padarytais Graikijos stojimo aktu, ypač į jo 7 straipsnio 3 dalį,
kadangi 1969 m. sausio 16 d. Tarybos reglamentas (EEB) Nr. 98/69, nustatantis bendrąsias taisykles intervencinėms agentūroms realizuojant šaldytą galvijieną [2] ir iš dalies pakeistas Reglamentu (EEB) Nr. 429/77 [3], numato, kad pardavimo kainas galima nustatyti iš anksto vienodos (fiksuotos) kainos pagrindu arba skelbiant konkursą;
kadangi dėl intervencinių agentūrų turimos šaldytos galvijienos pardavimo būna didelis paraiškų skaičius; kadangi, siekiant patenkinti atskirus reikalavimus ir užtikrinti geresnį finansinį intervencinių atsargų valdymą, reikia numatyti dviejų pakopų pardavimo procedūrą, pirmiausia konkurso tvarka, o vėliau - pagal iš anksto nustatytas kainas; kadangi šiai pardavimo formai reikia nustatyti išsamias taisykles;
kadangi Komisijos reglamentas (EEB) Nr. 2173/79 [4] numato išsamias intervencinių agentūrų supirktos jautienos realizavimo taisykles, įgalinančias prekiauti pagal iš anksto nustatytą kainą ir organizuojant konkursus; kadangi reikia daryti aiškią ir išsamią prekybos apskaitą;
kadangi, siekiant užtikrinti ūkišką atsargų valdymą, reikia nustatyti, kad intervencinės agentūros pirma parduotų mėsą, kuri užsibuvo atsargose ilgiausiai;
kadangi atskirose valstybėse narėse iškils administraciniai sunkumai, reikia padaryti nukrypimą nuo Reglamento (EEB) Nr. 2173/79 2 straipsnio 2 dalies antrosios įtraukos;
kadangi priemonės, numatytos šiame reglamente, atitinka Galvijienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1. Šis reglamentas nustato išsamias valstybių narių intervencinių agentūrų laikomos šaldytos jautienos tam tikrų pardavimų taisykles, numatant dviejų pakopų prekybą, pirmiausia konkurso tvarka, o vėliau - pagal iš anksto nustatytas kainas.
2. Pagal šio reglamento nuostatas prekyba konkurso tvarka, o taip pat prekyba pagal iš anksto nustatytas kainas vyksta pagal Reglamento (EEB) Nr. 2173/79 nuostatas.
3. Intervencinės agentūros pirma parduoda tuos produktus, kurie buvo laikomi ilgiausiai.
2 straipsnis
1. Pirmojoje pakopoje mėsa parduodama konkurso tvarka.
2. Nepaisant Reglamento (EEB) Nr. 2173/79 6 ir 7 straipsnių, reglamento priedai, kuriuose aiškinama jautienos pardavimo tvarka, pakeičia pranešimą apie kvietimą dalyvauti konkurse.
Informaciją apie mėsos kiekį ir vietą, kur ji yra saugoma, galima gauti minėto reglamento dėl jautienos pardavimo priede pateiktais adresais. Be to, intervencinės agentūros gali paštu išsiųsti į savo būstines pranešimą apie tokius kvietimus arba pranešti jiems kitokiais būdais.
3. Taikomos Reglamento (EEB) Nr. 2173/79 8 straipsnio nuostatos, nustatančios dalyvavimo konkurse procedūras yra.
Pasiūlymai, kuriuose siūloma kaina yra mažesnė nei minimali, kuri apibūdinta 3 straipsnio 1 dalyje, nėra priimami.
Tačiau pasiūlymuose nenurodoma šaldykla saugykla ar saugyklos, kuriose laikomi parduodami produktai.
3 straipsnis
1. Nepaisant Reglamento (EEB) Nr. 2173/79 9 ir 10 straipsnių, intervencinės agentūros skiria kiekvienos šaldytos jautienos rūšies pardavimo kiekius tiems konkurso dalyviams, kurių pasiūlymuose nurodyta kaina yra lygi arba aukštesnė už minimalią kainą, nustatytą reglamento priede, kuriame aiškinama jautienos pardavimo tvarka.
Laikydamos pirmos pastraipos reikalavimų, intervencinės agentūros pirmiausia priima tuos konkurso dalyvių pasiūlymus, kuriuose yra nurodytos aukščiausios kainos, palyginus su minėta minimalia kaina. Kiti kiekiai pagal pirmos pastraipos reikalavimus yra skiriami konkurso dalyviams pagal jų pasiūlytas kainas, pradedant nuo aukščiausios kainos, palyginus su minėta minimalia kaina.
Tuo atveju, jeigu gaunama keletas pasiūlymų su ta pačia kaina, o turimas kiekis yra nepakankamas, intervencinė agentūra paskirsto jį susitarusi su konkurso dalyviais arba traukiami burtai.
2. Nepaisant Reglamento (EEB) Nr. 2173/79 11 straipsnio, intervencinė agentūra vėliausiai per keturias darbo dienas, skaičiuojant nuo paraiškų padavimo termino pabaigos, praneša kiekvienam konkurso dalyviui apie jo dalyvavimo konkurse rezultatą.
3. Po pardavimo minėta konkurso tvarka pabaigos, intervencinės agentūros savo būstinėms praneša apie likusius kiekius.
4. straipsnis
1. Kiekiai, likę po pardavimo konkurso tvarka, nustatyta 2 ir 3 straipsniuose, pabaigos yra parduodami minimalia kaina, nustatyta reglamento priede, kuriame aiškinama jautienos pardavimo tvarka.
2. Pirkimo paraiškas galima sudaryti penktą dieną, skaičiuojant nuo pasiūlymų pagal kvietimą dalyvauti konkurse padavimo termino pabaigos.
3. Pirkimo paraiškose nenurodoma šaldykla saugykla ar saugyklos, kuriose laikomi parduodami produktai.
5 straipsnis
Nepaisant Reglamento (EEB) Nr. 2173/79 15 straipsnio 1 dalies pirmos pastraipos, užstato suma nustatoma atskirai kiekvieno pardavimo metu.
6 straipsnis
Nepaisant Reglamento (EEB) Nr. 2173/79 18 straipsnio 1 dalies, laikas, skirtas išvežimui mėsos, nupirktos pagal šį reglamentą, yra du mėnesiai, skaičiuojant nuo paraiškos dalyvauti konkurse padavimo termino pabaigos, o pardavimo su fiksuota kaina atveju - nuo paraiškos dalyvauti konkurse priėmimo datos, kaip numatyta šio Reglamento 3 straipsnio 2 dalyje.
7 straipsnis
Intervencinės agentūros per laikotarpį, numatytą 3 straipsnio 2 dalyje, informuoja Komisiją, pranešdamos apie kiekvieną kvietimą dalyvauti konkurse, apie prašytus kiekius ir atitinkamai pasiūlytas kainas, o taip pat apie skirtus kiekius ir pardavimo kainas, taikytas pagal 3 straipsnį.
8 straipsnis
Šio reglamento nuostatos taikomos individualių pardavimų atvejais, kai reglamentai susiję su tokiais pardavimais atitinka šį reglamentą.
9 straipsnis
Šis Reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis Reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1984 m. rugsėjo 5 d.